דן אריאלי

דן אריאלי (נולד ב-29 באפריל 1967) הוא פרופסור ישראלי לפסיכולוגיה וכלכלה התנהגותית בבית הספר למנהל עסקים של אוניברסיטת דיוק. עומד בראש חברת "קיימא", המתמחה בפתרון בעיות על ידי עיצוב התנהגות, והקים מספר חברות הזנק בתחום. הרצאות TED של אריאלי זכו ללמעלה מ-15 מיליון צופים. ספריו, בהם "לא רציונלי ולא במקרה" (2009), "לא רציונלי אבל לא נורא" (2010) ו"האמת על באמת" (2012), שעוסקים בתהליך קבלת החלטות של אנשים, דרך ניסויים שונים בתחום הפסיכולוגיה והכלכלה ההתנהגותית, הפכו לרבי-מכר ברשימת "הניו יורק טיימס" ותורגמו לעשרות שפות. אריאלי נולד בניו יורק בעת לימודיו של אביו באוניברסיטת קולומביה. הוא גדל ברמת גן וברמת השרון. בהיותו תלמיד תיכון, בעת הכנות לטקס במסגרת תנועת הנוער העובד והלומד, נפגע מזיקוק מגנזיום שהתפוצץ לידו, ונכווה בכוויות מדרגה שלישית שכיסו 70 אחוזים משטח גופו. כתוצאה מהפגיעה הקשה אושפז במשך שלוש שנים במרכז הרפואי שיבא כתוצאה מכך לא גדל זקן במחצית מפניו דבר שהפך לסימן ההיכר שלו, הוא סיפר כי הוא מגדל זקן כדי לעודד נפגעים אחרים. עם השיפור במצבו הבריאותי החל ללמוד פילוסופיה ופסיכולוגיה באוניברסיטת תל אביב וסיים תואר ראשון. בהמשך השלים תואר דוקטור בפסיכולוגיה קוגניטיבית באוניברסיטת קרוליינה הצפונית בצ'אפל היל ב-1996. לאחר פגישה עם פרופ' דניאל כהנמן, ממייסדי תחום הכלכלה ההתנהגותית, נמשך לתחום וב-1998 קיבל תואר דוקטור במנהל עסקים בבית הספר לעסקים על שם פיוקווא של אוניברסיטת דיוק. הוא מגדיר את תחום הכלכלה ההתנהגותית כ"כלכלה המנסה להסביר גורמים, שהכלכלה הקלאסית הזניחה בעת שפנתה למודלים מתמטיים". בשנים 1998–2008 כיהן כפרופסור לכלכלה התנהגותית בבית ספר סלואן למנהל עסקים ב-MIT וב-MIT Media Lab. משנת 2008 מכהן כפרופסור לפסיכולוגיה ולכלכלה התנהגותית בקתדרה ע"ש ג'יימס ביוקנן דיוק (James B. Duke Professor of Behavioral Economics) בבית הספר לעסקים על שם פיוקווא. ביוני 2014 הוענק לו תואר עמית כבוד מהמרכז האקדמי רופין. ב-2018, האתר "thebestschools.org" העוסק בדירוג ומיפוי של מוסדות להשכלה גבוהה, כלל את אריאלי ברשימת 50 הפסיכולוגים החיים המשפיעים ביותר.. אריאלי הוא ממייסדי החברה הישראלית "קיימא", המשלבת תובנות מעולם הכלכלה ההתנהגותית במשרדי הממשלה השונים, באמצעות אגף התקציבים במשרד האוצר. כמו כן הקים מספר סטארטאפים בתחום, בהם ביוורקס, טיימפול, ג'ני ושאפה ויועץ לחברות נוספות, בהן חברת הביטוח למונייד. ב-2020, עם תחילת משבר הקורונה, זכתה קבוצת קיימא שבראשותו במכרז בזק ממשלתי למאבק בקורונה על ידי פיתוח כלים לניטור התנהגות אוכלוסייה ולשיפור הציות להוראות משרד הבריאות. ב-2015 הוקרן סרט שיצר בשם "כל האמת על השקרים". בשנת 2022 שודרה בערוץ הישראלי כאן 11 הסדרה "למה ככה?", בה אריאלי מציג מחקרים בנושאים חברתיים שונים. מחקריו של אריאלי עוסקים בנושאים מגוונים, החל ממחקרים על תפיסה וראייה וכלה במחקרים על התאבדויות בקרב רופאים. עיקר עבודתו מתמקדת בארבעה תחומים מרכזיים: אריאלי חוקר את ההנחות היסוד של הכלכלה הקלאסית, ומראה כיצד כללים כמו היצע וביקוש לא מתנהגים תמיד כפי שמקובל לחשוב. לדוגמה, בשיתוף פעולה עם ג'ורג' לורסטין ודרג'ין פרילאק הראה כיצד הערכות כלכליות של אנשים למוצרים ולחוויות אינן יציבות כפי שמניחים המודלים הכלכליים המסורתיים, אלא מושפעות מעוגנים שרירותיים וממניפולציות חיצוניות. הם טבעו את המונח "שרירותיות עקבית", המתאר כיצד החלטות כלכליות עשויות להיות עקביות יחסית במצבים מסוימים אך עדיין מבוססות על עקרונות פסיכולוגיים לא יציבים ולא רציונליים. מחקר נוסף בתחום זה הוא על מחקר על ״ההשפעה של מחיר אפס" (Zero Price Effect). המחקר של אריאלי ועמיתיו מראה כי כאשר מוצרים מוצעים במחיר אפס, אנשים נוטים להעריך אותם באופן לא פרופורציונלי יותר מאשר מוצרים במחיר נמוך. בניסויים שערכו, הם הראו שאנשים מתייחסים להצעות חינמיות לא רק כהוזלה בעלות, אלא גם כהגדלה של הערך הנתפס של המוצר, ומכך נובע ש"כוח המשיכה של מחיר אפס" משפיע באופן משמעותי על הבחירה של הצרכנים. מחקריו של אריאלי מראים שאנשים לא חושבים על רמאות בצורה פשטנית של עלות-תועלת, אלא מושפעים מרציונליזציה ואמונה שהם יכולים להצדיק את מעשיהם. במחקר שפרסם עם נינה מזר ואון אמיר, הציגו אריאלי ועמיתיו את תאוריית "תחזוקת הדימוי העצמי" (Self-Concept Maintenance Theory), לפיה אנשים יכולים לרמות במידה מועטה כך שהפעולה לא תגרום להם לראות את עצמם כאנשים לא ישרים, וכך הם מצליחים לשמור על דימוי עצמי חיובי. המאמר מציג שישה ניסויים התומכים בתיאוריה זו, המדגימים שאנשים מרמים במידה שמאפשרת לאזן בין היתרונות של חוסר יושר לשמירה על התפיסה העצמית שלהם. בעוד שבכלכלה המסורתית רגשות נתפסים כלא רלוונטיים, בדק אריאלי האם רגשות כן משפיעים על החלטות כלכליות, במיוחד בתחום של נורמות חברתיות ונורמות שוק. במחקרים אלו, הוא מדגים כיצד תחושות כמו אהבה, כעס או תחושת חוסר שליטה עצמית משפיעות על החלטות כלכליות יומיומיות. למשל, במחקר של אריאלי ולואונשטיין בחן כיצד עוררות מינית משפיעה על קבלת החלטות בתחומים שונים. הם מצאו שעוררות מינית משנה את השיפוט וההחלטות, בעיקר בהערכת גירויים מיניים, נכונות להתנהגות לא מוסרית לצורך סיפוק מיני, והסבירות למין לא בטוח. התוצאות הראו שעוררות מינית הפחיתה את הסבירות לשימוש בקונדום, והדגישו את החשיבות בהבנת השפעת הרגשות על קבלת החלטות. במאמר אחר מראה אריאלי את ההשפעה של דחיינות על ביצועים ואת הדרך שבה אנשים מנסים להתגבר עליה באמצעות קביעת דד-ליינים לעצמם. נמצא כי אנשים מוכנים להטיל על עצמם מגבלות על מנת לשפר ביצועים, אך לא תמיד עושים זאת באופן אופטימלי. במאמר נוסף מראה אריאלי כיצד התדלדלות משאבי השליטה העצמית מגבירה את חוסר היושר. המחקר מצא כי כאשר אנשים מותשים מבחינת שליטה עצמית, הם נוטים לרמות יותר. אריאלי מראה במחקריו שגורמים כמו כסף הן רק חלק קטן ממה שמניע אנשים בעבודה. מחקרים שערך, כולל מחקר שבוצע באינטל, מראים שהערכה ומשמעות בעבודה הם גורמים חשובים יותר. בניסוי שביצע במפעל של אינטל בישראל, ניסה לבחון את ההשפעה של תמריצים שונים על המוטיבציה והפרודוקטיביות של העובדים. אריאלי הראה שבטווח הארוך תמריצים כספיים עשויים דווקא להפחית את המוטיבציה. במאמר אחר, בחנו אריאלי ועמיתיו כיצד תחושת משמעות משפיעה על מוטיבציה בעבודה. המחקר מצא שכאשר אנשים רואים ערך ומשמעות בעבודתם, הם נוטים להיות יותר פרודוקטיביים ומוכנים לעבוד גם בשכר נמוך יותר. החל משנת 2021 החלו להתפרסם ממצאים המעידים על התנהלות לא אתית במספר מחקרים שאריאלי היה מעורב בהם: ב-2005 כשאריאלי היה פרופסור במעבדת המדיה של MIT, הוא ערך ניסויים שכללו מתן מכות חשמל למשתתפים בניסוי, ללא אישור אתיקה מתאים ועם עוזרת מחקר שלא הייתה לה הכשרה בניסויים בבני אדם. כתוצאה מכך ועדת האתיקה של MIT השעתה את אריאלי מאיסוף נתונים למשך שנה. באוגוסט 2021, נותחו מחדש נתונים ממחקר שהתפרסם ב-PNAS בשנת 2012. במחקר שערכו ליסה שו, נינה מזר, פרנצ'סקה ג'ינו (אנ'), דן אריאלי ומקס באזרמן (אנ'), מתואר ניסוי שנערך בעזרת חברה לביטוח רכב ששאלה את לקוחותיה את הקילומטרז' של רכבם. לטענת החוקרים, תוצאות הניסוי הראו כי העלאת דרישת חתימה לראש העמוד של מסמך (בטרם מילויו) במקום בתחתית העמוד (לאחר מילויו), מצמצמת את הנטייה של אנשים לרמות או לזייף במהלך מילוי הטופס. על פי הניתוח שהתפרסם בבלוג Data Colada (אנ') נתוני המחקר היו מפוברקים. אריאלי, שהיה היחיד מבין החוקרים שהיה בקשר עם חברת הביטוח וזה שקיבל ממנה את הנתונים, הכחיש מניפולציה של הנתונים לפני העברתם למזר, אך מטא-נתונים של קובץ האקסל הראו שהוא יצר את הגיליון האלקטרוני והיה האחרון לערוך אותו. בתכתובת מ-2011 שסיפקה מזר, היא ציינה בפני אריאלי שההשפעה הייתה בכיוון ההפוך ממה שהם שיערו – אנשים שחתמו בראש הטופס היו פחות ישרים. בתגובה, אריאלי כתב שהוא שינה את שמות התוויות של העמודות של התנאים השונים של מערך הנתונים, וכנראה החליף בטעות את התנאים, וביקש ממנה לשנות אותם חזרה. כתב ה"ניו יורקר" הצליח להשיג את הנתונים המקוריים שהתקבלו מחברת הביטוח ומצא כי תוויות העמודות מעולם לא שונו. כמו כן התגלה כי לנתונים נוספו כ-14,000 רשומות שלא היו בקובץ המקורי ששלחה חברת הביטוח והופיעו בקובץ בפונט אחר. בעקבות הפרסומים המאמר הוסר מכתב העת. אריאלי הסכים שהנתונים מזויפים, אך הכחיש שהיה מעורב בזיוף וטען שהנתונים הגיעו מחברת הביטוח. בשנת 2022 פרסמה תוכנית התחקירים המקור תחקיר המטיל ספק במספר מחקרים של דן אריאלי שלא היו ניתנים לשחזור או שקיימים ספקות משמעותיים לגבי אמינותם - אופן ביצועם, הנתונים שנאספו או בכלל עצם ביצועם. כך למשל, המאמר המצוטט והמשפיע ביותר של אריאלי, מ־2008, עם נינה מזר ואון אמיר, מתאר כיצד סטודנטים התבקשו לחשוב על עשרת הדיברות לפני שדיווחו עצמאית כמה תרגילים הצליחו לפתור. על פי תוצאות המחקר, הסטודנטים שיקרו הרבה פחות לעומת סטודנטים שהתבקשו סתם להיזכר בעשרה ספרים שקראו בתיכון. אריאלי טען כי הנתונים למחקר נאספו בשנים 2004–2005 ב-UCLA בסיועה של פרופסור איימי דרולה-רוסי, אך דרולה-רוסי מכחישה שניהלה את המחקר, ו-UCLA פרסמה הצהרה שהמחקר לא התקיים שם. בשנת 2010 טען אריאלי שנתונים של חברת הביטוח הרפואי Delta Dental הראו שרופאי שיניים לעיתים קרובות (עם הסתברות של "כ-50 אחוז") אבחנו בטעות חורים על פי צילום רנטגן, ושיער שזה נעשה כדי שרופאי השיניים יוכלו לגבות יותר כסף. דובר חברת הביטוח הכחיש את קיומם של נתונים כאלה. אריאלי לא הציג נתונים כלשהם לגיבוי הטענה. לא רציונלי ולא במקרה – הכוחות הסמויים שמעצבים את ההחלטות שלנו. 2008. הספר נכנס לרשימת רבי-המכר של הניו יורק טיימס וכן לרשימת ספרי השנה של אמזון לשנת 2008. הספר תורגם ל-30 שפות ונמכר בלמעלה ממיליון עותקים, תורגם לעברית ויצא לאור בהוצאת מטר. לא רציונלי אבל לא נורא. 2010; ב-2011 יצאה לאור מהדורתו העברית בהוצאת דביר. האמת על באמת. 2012. הפך במהרה לרב-מכר שתורגם ל-40 שפות ונמכר ביותר ממיליון עותקים. המהדורה העברית יצאה לאור ב-2013 בהוצאת דביר. שלך באי-רציונליות. 2015. בהוצאת דביר. (עם ג'ף קרייזלר) Dollars and Sense: How We Misthink Money and How to Spend Smarter,‏ הרפר קולינס, 2017. שווה לך: ההיגיון הסמוי שעומד בבסיס המוטיבציה שלנו, ידיעות ספרים, 2018. אמונות שווא - מה גורם לאנשים הגיוניים להאמין בדברים לא הגיוניים. יצא לאור במאי 2024 הוצאה: כנרת זמורה דביר. אריאלי היה נשוי לד"ר סומדה גופטה ואב לשניים. אתר האינטרנט הרשמי של דן אריאלי דן אריאלי, ברשת החברתית פייסבוק דן אריאלי, ברשת החברתית אקס (טוויטר) דן אריאלי, ברשת החברתית Goodreads דן אריאלי, באתר SSRN דן אריאלי, במיזם "אישים" לתיעוד היצירה הישראלית דן אריאלי - כל הספרים שכתב אודות דן אריאלי - בעברית דף הבית של דן אריאלי באוניברסיטת דיוק הפרופיל של דן אריאלי ב-TED, הכולל חמש הרצאות שלו חיים הנדוורקר, אנשים החליפו שיקול דעת באמונה עיוורת בשוק, באתר הארץ, 26 בפברואר 2009 אורן הוברמן, השראה: למה מנהלי בנקים הפכו תאוותנים כמו אריות ים שמנים, באתר כלכליסט, 18 ביוני 2009 מירב קריסטל, אנחנו צרכנים פראיירים, באתר ynet, 8 באוגוסט 2010 תמר גלזרמן, מפגש פסגה, באתר כלכליסט, 16 בדצמבר 2010 איילת שני, הישראלי העסוק בעולם, באתר הארץ, 4 באפריל 2012 קובי מידן, חוצה ישראל - שיחה עם דן אריאלי, החינוכית, 23 באפריל 2014 דרור גלוברמן, ‏האיש שידע יותר מדי, באתר ‏מאקו‏, 26 ביולי 2012 אסף גילעד, אפליקציה למירוק חטאים, באתר כלכליסט, 25 בספטמבר 2012 קובי מידן, ‏"אנשים בלילה" עם דן אריאלי, באתר iCast‏, 16 ביוני 2014 חיים הנדוורקר, נחשו, מי משקר יותר גברים או נשים? פוליטיקאים או בנקאים? קרוב לוודאי שאתם טועים, באתר הארץ, 6 ביוני 2015 מעין מנלה, היום שאינו נגמר, באתר כלכליסט, 2 ביולי 2015 אליזבת' האריס, "רק משום שיכולים להלוות לך, לא אומר שכדאי לך ללוות", באתר "פורבס ישראל", 2 באפריל 2016 יהודית כץ, איך להיות יעילים ולחוש מסופקים? פרופ' דן אריאלי מנסה להשיב, באתר הארץ, 21 בינואר 2018 עמרי זרחוביץ', ‏"מנהיגים מעדיפים סטטוס קוו - מעשים חושפים אותם לביקורת", באתר גלובס, 19 באפריל 2018 איתי אילנאי, "לעשות שלום זו האופציה הקשה", באתר "ידיעות אחרונות", 21 באפריל 2018 רביב גולן, "אני חושב שהתאבדות זה לגמרי בסדר", באתר "ידיעות אחרונות", 22 באוגוסט 2018 אהוד מקסימוב, ‏לקום מחר בבוקר, בעיתון מקור ראשון, 28 בנובמבר 2018 ג'ניה וולינסקי ואסא ששון, משכורת גבוהה? "יש מחליף שמוכן לעשות את התפקיד בהרבה פחות כסף", באתר TheMarker‏, 28 במאי 2019 שלומית לן, ‏"הקורונה הראתה כמה הכלכלה שלנו שבירה": תובנות פוסט הנגיף של פרופ' דן אריאלי, באתר גלובס, 15 במאי 2020 גילית קוזבה, להדביק מחנה צבאי בקורונה", באתר "ידיעות אחרונות", 17 ביולי 2020 פודקאסט תשובות מסובכות לשאלות פשוטות, 25 באפריל 2019 גילי איזיקוביץ, דן אריאלי: "אנשים צועקים עליי ברחוב, קוראים לי רוצח ופסיכופת", באתר הארץ, 9 ביוני 2022 סמדר שילוני, "באוניברסיטה אמורים ללמד את הסטודנטים מורכבות. נכשלנו, זה נורא", באתר ynet, 13 בנובמבר 2023 הטור של דן אריאלי, באתר כלכליסט למה אנחנו מרמים יותר כשאנחנו לובשים מותגים מזויפים, באתר כלכליסט, 6 ביוני 2013 משחקים בכם, באתר כלכליסט, 30 ביוני 2011 הסוד המלוכלך של איקאה, באתר כלכליסט, 28 באפריל 2011 יותר כסף, פחות ביצועים, באתר כלכליסט, 25 במרץ 2010 יסודות בכלכלה התנהגותית, קורס במסגרת האוניברסיטה המשודרת בגלי צה"ל נושאים בכלכלה התנהגותית, הרצאה מצולמת בעברית הרציונליות של הכסף עם הפרופ' דן אריאלי - חלק א', בגלי צה"ל הרציונליות של הכסף עם הפרופ' דן אריאלי - חלק ב', בגלי צה"ל אמונות שווא, באתר סטימצקי הספרים של דן אריאלי, באתר "סימניה" לא רציונלי ולא במקרה, באתר הוצאת מטר לא רציונלי ולא במקרה, המבוא של הספר באתר טקסט Predictably Irrational, אתר הספר הרשמי Irrationally Yours, אתר הספר הרשמי The (Honest) Truth About Dishonesty, אתר הספר הרשמי Amazing decisions, אתר הספר הרשמי Dollars And Sense, אתר הספר הרשמי איתמר מרילוס, האמת על באמת: כשספר משקר לכם בפנים, באתר nrg‏, 1 באוקטובר 2013 איתי זיו, החדש של דן אריאלי: אוסף של בובע מייסעס, באתר ynet, 2 בנובמבר 2018 Dan Ariely asks are we in control of our own decisions באתר TED דצמבר 2008 Dan Ariely on our buggy moral code מתוך אתר TED פברואר 2009 Dan Ariely beware conflicts of interest, באתר TED, מרץ 2011 Dan Ariely what makes us feel good about our work באתר TED דיאנה בחור ניר, לא אהבתי ללמוד, אבל אמא ביקשה שלא אבריז ואמרה: "משעה פה ושם לא מתאווררים. אם אתה צריך קח יום חופש", באתר כלכליסט, 9 במרץ 2017 ע"א 2905/00 דן אריאלי נ' רחל גולדהגן, ניתן ב־18 באוקטובר 2001 כל האמת על השקרים - סרט דוקומנטרי של יעל מלמד אילן לוקאץ', ‏"טעיתי, המוניטין שלי יספוג מכה": דן אריאלי שובר שתיקה - ומה גרם לו לבכות?, באתר ‏מאקו‏, 3 בספטמבר 2021 איילת שני, הישראלי העסוק בעולם, באתר הארץ, 4 באפריל 2012 Dan Ariely Alfred P. Sloan Professor of Behavioral Economics Curriculum Vitae Updated October 2007 אשר שכטר, "דברו איתם על רגשות", מגזין TheMarker, אוקטובר 2009 תמונות מאירוע הענקת התואר לפרופ' אריאלי, מהאתר הרשמי של מכללת רופין Gergen - Top 50 psychologists today 1-2018.pdf באתר thebestschools.org (באנגלית) אתר האינטרנט הרשמי של קיימא About Us דף הבית של חברת BeWorks Parmy Olson‏, Google Buys Experimental Software That Kills Procrastination, באתר פורבס, 5 במאי 2015 עידן בן טובים, ‏הסטארטאפ הישראלי שרוצה להיות הנספרסו של האוכל גייס 10 מיליון דולר, באתר Geektime‏, 13 באפריל 2018 Meet the Shapa team עמירם ברקת, ‏דן אריאלי נגד הקורונה: המדינה מגייסת את הכלכלה ההתנהגותית | בלעדי, באתר גלובס, 5 באפריל 2020 Ariely, D. (2001). Seeing Sets: Representation by Statistical Properties. Psychological Science, 12(2), 157-162. https://doi.org/10.1111/1467-9280.00327 https://journals.sagepub.com/doi/abs/10.1111/1467-9280.00327 Ariely, D., & Lanier, W. L. (2015, December). Disturbing trends in physician burnout and satisfaction with work-life balance: dealing with malady among the nation's healers. In Mayo Clinic Proceedings (Vol. 90, No. 12, pp. 1593-1596). Elsevier. Ariely, D., Loewenstein, G., & Prelec, D. (2000). Coherent arbitrariness: Duration-sensitive pricing of hedonic stimuli around an arbitrary anchor. Available at SSRN 243109. Shampanier, K., Mazar, N., & Ariely, D. (2007). Zero as a special price: The true value of free products. Marketing science, 26(6), 742-757. Mazar, N., Amir, O., & Ariely, D. (2008). The dishonesty of honest people: A theory of self-concept maintenance. Journal of marketing research, 45(6), 633-644. Ariely, D., & Loewenstein, G. (2006). The heat of the moment: The effect of sexual arousal on sexual decision making. Journal of behavioral decision making, 19(2), 87-98. Ariely, D., & Wertenbroch, K. (2002). Procrastination, deadlines, and performance: Self-control by precommitment. Psychological science, 13(3), 219-224. Mead, N. L., Baumeister, R. F., Gino, F., Schweitzer, M. E., & Ariely, D. (2009). Too tired to tell the truth: Self-control resource depletion and dishonesty. Journal of experimental social psychology, 45(3), 594-597. https://journals.sagepub.com/doi/abs/10.1177/0149206314535441 Ariely, D., Kamenica, E., & Prelec, D. (2008). Man's search for meaning: The case of Legos. Journal of Economic Behavior & Organization, 67(3-4), 671-677. תומר מיכלזון, חשיפת המקום: דן אריאלי הושעה ממחקר ב-MIT לאחר שערך ניסוי בבני אדם ללא אישור, באתר "המקום הכי חם בגיהנום", 23 באוגוסט 2021 אילן לוקאץ', ‏"טעיתי, המוניטין שלי יספוג מכה": דן אריאלי שובר שתיקה - ומה גרם לו לבכות?, באתר ‏מאקו‏, 3 בספטמבר 2021 Lewis-Kraus, Gideon (2023-09-30). "They Studied Dishonesty. Was Their Work a Lie?". The New Yorker (באנגלית אמריקאית). ISSN 0028-792X. נבדק ב-2024-09-12. טלי חרותי-סובר, טענות לזיוף במחקר של פרופ' דן אריאלי, באתר TheMarker‏, 18 באוגוסט 2021 Uri, Joe, & Leif, Evidence of Fraud in an Influential Field Experiment About Dishonesty, Data Colada, ‏2021-08-17 (באנגלית אמריקאית) תגובה של דן אריאלי לפרסום, באתר Data Colada, ‏Aug 16, 2021 Lewis-Kraus, Gideon (2023-09-30). "They Studied Dishonesty. Was Their Work a Lie?". The New Yorker (באנגלית אמריקאית). ISSN 0028-792X. נבדק ב-2024-09-12. Nick Fountain, Jeff Guo, Keith Romer ,Emma Peaslee, Fabricated data in research about honesty. You can't make this stuff up. Or, can you?, NPR, ‏July 28, 2023 May R. Berenbaum, Retraction for Shu et al., Signing at the beginning makes ethics salient and decreases dishonest self-reports in comparison to signing at the end, Proceedings of the National Academy of Sciences 118, 2021-09-21 doi: 10.1073/pnas.2115397118 עידן ארץ, ‏טענה לזיוף במחקר בהובלת אריאלי: ניסויים דומים לא שחזרו התוצאות, באתר גלובס, 19 באוגוסט 2021 כרמל שטרן, ‏"אין שום דרך מנומסת לומר את זה: הנתונים פוברקו", באתר ‏מאקו‏, 19 באוגוסט 2021 המקור, עונה 21, פרק 19: חוקר השקרים, באתר חדשות 13, 10 בנובמבר 2022 The 'Irrational' Way Humans Interact With Dentists, NPR, ‏October 5, 2010 Alicia C. Shepard, Should You Be Suspicious Of Your Dentist Or NPR's Source?, NPR, ‏2010-11-08 (באנגלית) לא רציונלי ולא במקרה באתר הוצאת מטר סקירה על הספר: טלי וישנה, שיגעון בהיגיון, באתר ערוץ 7 ליאת נטוביץ-קושיצקי, ‏סקירת הספר, השילוח, גיליון 16, אוקטובר 2019 אמונות שווא - דן אריאלי | לקריאת התקציר באתר סטימצקי, באתר www.steimatzky.co.il סמדר שיר | צילומים: אלי דסה, משחק באש, באתר ynet, 21 בדצמבר 2019